proxectonos/corpus_dominio_legal_administrativo_tmp huggingface dataset:
21/09/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.28576.- José Antonio Blanco Suárez - Dumbría

CLAVE: DH. W15.28576 D. Jose Antonio Blanco Suárez, con DNI: XXXXXXXXX, e con enderezo no lugar das Touzas 7, Olveira, 15151 Dumbría (A Coruña), Solicita a AUTORIZACIÓN para construír unha vivenda e un peche na parcela de referencia catastral 15034A504002890000BO, que ten unha superficie total duns 3.552 m 2, e que linda polo norte con Manuel Caamaño (290); polo sur con Alejandra Lema (288); polo leste coa estrada que vai ás Touzas; e polo oeste con Esperanza Senra (297) e co río das Touzas, ó seu paso polo lugar das Touzas, na parroquia de Olveira, no concello de Dumbría O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 6 de setembro de 2011 O xefe do Servizo Territorial da Zona Galicia-Centro Circe Wolfram Couque Guisado
16/09/2011 | Administración LocalMunicipal
Culleredo
Secretaría Xeral
Notificación

AYUNTAMIENTO DE CULLEREDO Ao non ser posible a práctica de notificación de resolución aos interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que os expedientes de cada un dos interesados atópanse a súa disposición na Secretaría Xeral do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 10 días, computado a partir do seguinte ao da publicación deste anuncio, significándolles que transcorrido o mesmo, a notificación entenderase producida a todos os efectos legais. RELACIÓN DE INTERESADOS - D. Agricio Gorjon Mandianes - Dª Angelica Lucia Salen Iban Culleredo, 9 de setembro de 2011. O alcalde, Asdo: Julio Sacristán de Diego
16/09/2011 | Administración Autonómica
Xunta de Galicia
Consellería de Economía e Industria
Xefatura Territorial de Pontevedra
Número de expediente: IN407A 2011/72-4

Acordo do 9 de maio de 2011, da Xefatura Territorial de Pontevedra, polo que se somete a información pública a petición de autorización das instalacións eléctricas que se describen nos concellos de SILLEDA (PONTEVEDRA) E BOQUEIXÓN (A CORUÑA) (N.° EXPTE. IN407A 2011/72-4). Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: - Solicitante: UNIÓN FENOSA DISTRIBUCIÓN, S. A. - Enderezo Social: TRAVESÍA DE VIGO, 204, 36207 VIGO. - Denominación: LMT NOVA SAÍDA SILLEDA-BOQUEIXÓN. - Situación: SILLEDA (PONTEVEDRA) E BOQUEIXÓN (A CORUÑA). - Descricións Técnicas: LMT A 20 KV ESTRUCTURADA EN CATRO TRAMOS: 1. SUBTERRÁNEO, CONDUCTOR TIPO RHZ, LONXITUDE 1.006 METROS, ORIXE SUBESTACIÓN DE PAIZÁS, SILLEDA, (PONTEVEDRA), FINAL APOIO PROXECTADO C-7000/20 PASO AÉREO-SUBTERRÁNEO (PAS). 2. AÉREO DOBRE CIRCUÍTO, CONDUCTOR TIPO LA-110, LONXITUDE 877 METROS, ORIXE APOIO PROXECTADO C-7000/20 PAS, FINAL APOIO PROXECTADO C-7000/22.3. AÉREO, CONDUCTOR TIPO LA-110, LONXITUDE 976 METROS, ORIXE APOIO PROXECTADO C-7000/22, FINAL APOIO PROXECTADO C-3000/20.4. SUBTERRÁNEO, CONDUCTOR RHZ, LONXITUDE 465 METROS, ORIXE APOIO PROXECTADO C-3000/20, FINAL ARQUETA PROXECTADA NO TERMO MUNICIPAL DE BOQUEIXÓN (A CORUÑA). Todas aquelas persoas ou entidades que se consideren afectadas poderán presentar as súas alegacións na Xefatura Territorial de Economía e Industria, Ed. administrativo Avda. Fernández Ladreda, 43-5.°, Pontevedra, e na Xefatura Territorial de Economía e Industria, praza Luís Seoane, s/n, A Coruña, no prazo de vinte días. Así mesmo, e durante o mencionado prazo, tamén se poderá examinar o proxecto da instalación nas dependencias antes citadas. Pontevedra, 9 de maio de 2011. O xefe territorial Ignacio Rial Santomé
16/09/2011 | Administración LocalMunicipal
Boimorto
Aprobación inicial modificacións de crédito nº 15 e 16, modificación anexo de inversións e da base de execución do orzamento número 51, publicación de rectificación de erro no artigo 7 da ordenanza das bases para apoio a natalidade

O Pleno Municipal, en sesión extraordinaria celebrada o día 12 de setembro deste ano, acordou aprobar inicialmente os expedientes de modificación de créditos nº 15/2011, suplemento de crédito 2/2011 por importe de 3.900 € e nº 16/2011, subexpediente de crédito extraordinario 3/2011 por importe de 27.294 €. Por medio do presente, expóñense ó público o expediente de modificación de creditos anteditos, polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presentar as reclamacións ou alegacións que estimen pertinentes, de conformidade co disposto nos artigos 169, do RDLex 2/2004, polo que se aproba o texto refundido da lei reguladora das facendas locais, e art.38 e 42 en relación cos artigos 20 e 22 do R. D. 500/1990, do 20 de abril. Na mesma sesión o Pleno acordou aprobar a modificación do anexo de inversións e da base número 51 das bases de execución do orzamento municipal para o 2011, o que se expón por 15 días hábiles contados a partir do seguinte á publicación deste anuncio no Boletín Oficial da Provincia, durante os que os interesados poderan examinar estes expedientes e presentar reclamacións ante o Pleno, considerándose ditas modificacións definitivamente aprobadas se durante dito prazo non se presentan reclamacións. De presentarse, o Pleno disporá dun mes para resolvelas. En aplicación do artigo 105 da Lei 30/1992 de 26 de novembro de 2011, o Pleno acordou a rectificación do erro no artigo 7 da ordenanza específica reguladora das bases da convocatoria de axudas municipais para o apoio á natalidade e así poñer 2.000 € onde, por erro, se puxeron 5.000 € de conformidade co acordo de aprobación do orzamento municipal para o ano 2011. Boimorto, trece de setembro de dous mil once. O ALCALDE, Asdo.-José Ignacio Portos Vázquez
16/09/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Expropiacións. Clave: AC/11/049.01

O artigo 28 do vixente Estatuto de Autonomía de Galicia, establece no seu apartado 2° a competencia da Comunidade Autónoma de Galicia para o desenvolvemento lexislativo e execución da lexislación do Estado en materia de expropiación forzosa. O 11 de xullo de 2011, a directora xeral de Infraestruturas, por delegación do conselleiro de Medio Ambiente, Territorio e Infraestruturas, aprobou o proxecto do trazado do acondicionamento da conexión das estradas AC-552, AC-551 e DP-0394, clave: AC/11/049.01, termo municipal de Arteixo. O 21 de xullo de 2011 a Xunta de Galicia, procedeu á declarar a utilidade pública e urxente a ocupación dos bens e dereitos necesarios a efectos de expropiación para a mencionada obra por Decreto 159/2011, publicado no DOG n° 148, de data 3 de agosto de 2011. Na súa virtude e en cumprimento do disposto no artigo 52 da vixente Lei de expropiación forzosa de 16 de decembro de 1954 e os artigos 56 e seguintes do regulamento para a súa aplicación, este servizo, no uso das facultades que lle confire o artigo 98 da mencionada lei, resolveu convocar ós titulares de bens e dereitos afectados para que comparezan nos lugares, datas e horas que se citan para proceder ó levantamento das actas previas á ocupación, nas que se recollerán os datos necesarios para determinar os bens e dereitos afectados, e os prexuízos derivados da rápida ocupación, sen prexuízo de se trasladar ó lugar dos predios se o consideran necesario. A relación de titulares cos bens e dereitos afectados, así como os planos parcelarios correspondentes, estarán expostos no concello de Arteixo, e no Servizo de Infraestruturas da Coruña, Praza Luis Seoane, s/n – 8ª Planta, 15071 A Coruña. Ó dito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, DNI, e último recibo da contribución, podendo ser acompañados, pola súa conta, se o consideran oportuno dos seus peritos e notario. Así mesmo, e en cumprimento do establecido no artigo 56 do regulamento da Lei de expropiación forzosa ábrese información pública durante o prazo de 15 días hábiles, contados a partir do seguinte ó da publicación desta resolución no Boletín Oficial do Estado ou ata o momento do levantamento das actas previas á ocupación correspondente, co fin de que os interesados poidan formular por escrito, ante este Servizo de Infraestruturas da Coruña, as alegacións que estimen pertinentes co obxecto de emendar posibles erros padecidos ó relacionar os bens afectados pola urxente ocupación. A Coruña, 6 de setembro de 2011 O Xefe do Servizo de Infraestruturas Asdo.: Antonio N. López Grueiro
16/09/2011 | Administración LocalMunicipal
A Coruña
Área de Emprego e Empresa
Notificación resolución Subvencións Iniciativas Municipais de Emprego do Concello da Coruña ano 2010

Dona Alcira Boussatta Yugcha con NIF n.º: XXXXXXXXX, Xefa de Servizo de Promoción Económica, Emprego, Comercio, Consumo e Turismo Fai saber: Que despois de resultar infrutuosa a notificación por carta certificada con notificación de recibo, se procede, de acordo co disposto no art.º 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo (B. O. E.27-11-92), a notificar ao interesado que a continuación se relaciona, a Resolución ditada polo Tenente de Alcalde Responsable da Area de Promoción Económica e Vivenda, por delegación da Xunta de Goberno Local: “Primeiro. Resolver por desistimento a solicitude de subvención de iniciativas municipais de emprego do Concello da Coruña 2010 a DOLORES EMILIA CAMAZANO SUDARIO, con NIF nº XXXXXXXXX, por non ter atendido o requirimento de documentación solicitado dende este servizo en tempo e forma, e, consecuentemente, anular o compromiso de gasto contraído no momento da concesión, e documentado contablemente co nº 220100034628 por un importe total de de MIL CATROCENTOS NOVENTA E CINCO EUROS CON OITO CENTS (1.495,08 €). Segundo.- Dar conta ao interesado do contido desta resolución na forma legal e reglamentariamente establecida, indicándoselle, así mesmo, os recursos aos que houbese lugar. Mediante este documento notifícaselle esta resolución segundo o esixido na Lei 30/1992, de réxime xurídico das administracións públicas e do procedemento administrativo común (BOE núm.285, do 27 de novembro de 1992), indicándolle ademáis, que contra esta resolución, que pon fin a vía administrativa, poderá interpoñer alternativamente o recurso potestativo de reposición, no prazo dun mes, ante o mesmo órgano que ditou o acto, ou, a súa elección, recurso contencioso administrativo ante o Xulgado do Contencioso unha reclamación Administratio da Coruña, no prazo de dous meses a partir do día seguinte a aquel en que tivo lugar a notificación. Se optase por interpoñer o recurso potestativo non poderá interpoñer recurso contencioso administrativo ata que aquel sexa resolto expresamente ou se produza a súa desestimacion por silencio. Todo iso, sen prexuízo de que poida exercer calquera outro recurso que se estime pertinente.” Xefa de Servizo de Promoción Económica, Emprego Comercio, Consumo e Turismo do Concello da Coruña Alcira Boussatta Yugcha
16/09/2011 | Administración LocalMunicipal
Teo
Aprobación definitiva do padrón da taxa por recollida de lixo 2011

Transcorrido o prazo de exposición pública do Padrón de Contribuíntes da Taxa por recollida do lixo do exercicio 2011 durante o cal se presentou unha reclamación que foi resolta e incorporada ao expediente, procedeuse á aprobación definitiva do Padrón, mediante Resolución de Alcaldía de data 07/09/2011. A partires desta publicación queda aberto o período voluntario de cobranza para recibos de devengo periódico e cobro por recibo tal e como establece o RD 939/2005, Regulamento Xeral de Recadación. Se transcorrido o dito prazo, non se tiveran ingresado as débedas tributarias, quedará automáticamente aberto o período executivo de cobranza dando lugar ao devengo de recargos e xuros de mora regulados no citado Regulamento. Teo, 7 de setembro de 2011 O alcalde Martiño Noriega Sánchez
16/09/2011 | Administración LocalMunicipal
Teo
Aprobación definitiva do padrón da taxa por ocupación do dominio público con mesas e cadeiras 2011

Transcorrido o prazo de exposición pública do Padrón de Contribuíntes da Taxa por ocupación do dominio público con mesas e cadeiras e elementos análogos con fins lucrativos, correspondente ó exercicio 2011, durante o cal non se presentaron reclamacións, procedeuse á aprobación definitiva do citado Padrón, mediante Resolución de Alcaldía de data 07/09/2011. A partires desta publicación queda aberto o período voluntario de cobranza para recibos de devengo periódico e cobro por recibo tal e como o estabrece o RD 939/2005, Regulamento Xeral de Recadación. Se transcorrido dito prazo, non se tiveran ingresado as débedas tributarias, quedará automáticamente aberto o período executivo de cobranza, dando lugar ó devengo de recargos e xuros de mora regulados no citado Regulamento. Teo, 7 de setembro de 2011 O alcalde Martiño Noriega Sánchez
16/09/2011 | Administración LocalMunicipal
Boiro
Aprobación definitiva da modificacion de bases de execucion do orzamento 2011 do Concello de Boiro

En cumprimento do disposto no artigo 169.3) do RDL 2/2004, do 5 de marzo, texto refundido da Lei reguladora das facendas locais, procédese a publicar o acordo adoptado por resolución da Alcaldía de data 7 de setembro de 2011, relativo á aprobación definitiva da modificación das bases de execución do orzamento 2011: “PRIMEIRO.–Elevar a definitivo o acordo de aprobación inicial de modificación das bases n.º 43, 44 e 45 do orzamento do Concello de Boiro correspondente ao exercicio de 2011. SEGUNDO.–Que se proceda a publicar o anuncio definitivo no BOP simultaneamente coa remisión do acordo á Administración do Estado e Comunidade Autónoma.” Boiro, 7 de setembro de 2011. O alcalde-presidente Juan José Dieste Ortigueira
16/09/2011 | Administración LocalMunicipal
A Pobra do Caramiñal
Aprobación definitiva suplemento de crédito número 1/11

Rematado o trámite de información pública do expediente de suplemento de crédito 1/11, aprobado inicialmente polo Pleno da Corporación en sesión celebrada o 28 de xullo de 2011, sen que teñan presentadas alegacións, ó abeiro do artigo 177.2 e 169.1 do Texto Refundido da Lei das Facendas Locais, aprobado por Real Decreto Legislativo 2/2004, de 5 de marzo, enténdese definitivamente aprobado, procedendose á publicación do resumo do Orzamento incoporando as modificacións aprobadas: Contra o presente acto, que pon fin á vía administrativa, poderase interpoñer, de conformidade co preceptuado no art.171.1 do Real Decreto Legislativo 2/2004, de 5 de marzo, polo que se aproba o Texto Refundido da Lei das Facendas Locais, recurso contencioso-administrativo no prazo de dous meses contados dende o seguinte ó da publicación do presente acordo, de conformidade co previsto na Lei 29/1998, de 13 de xullo da Xurisdicción Contencioso Administrativa, sin perxuízo de que poida interpoñer calquera outro que estime oportuno en defensa dos seus intereses. A Pobra do Caramiñal, 2 de setembro de 2011 O Alcalde Isaac V. Maceiras Rivas
16/09/2011 | Administración LocalMunicipal
Culleredo
Urbanismo
Solicitude de licenza municipal para almacén de mobles e electrodomésticos

BILCOSAN INSTALADORES, S. L. solicitou unha licenza municipal para a instalación e apertura dun almacén de mobles e electrodomésticos nunha nave situada na rúa I, nave 14 do Parque Empresarial de Alvedro, parroquia de Almeiras. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 07 de setembro de 2011. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
16/09/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 203/2011

Resolución do 30 de agosto de 2011, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica do concello de Vimianzo (expediente IN407A 203/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: Electra del Gayoso, S. L. Enderezo social: Casais, 20, 15129 Vimianzo Denominación: RBTS rúa do Vilar. Situación: concello de Vimianzo Características técnicas: RBT soterrada de 400 v, de 564 metros de lonxitude Todas aquelas persoas ou entidades que se consideren afectadas poderán examinar o expediente e presentar as súas alegacións neste departamento territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 30 de agosto de 2011. Xefa territorial Tristana Moraleja Gómez
16/09/2011 | Administración LocalMunicipal
A Coruña
Área de Emprego e Empresa
Notificación resolución Subvencións Iniciativas Municipais de Emprego do Concello da Coruña ano 2010

Dona Maria Collado Medinas Jacquin con NIF n.º: XXXXXXXXX, Xefa de Servizo de Promoción Económica, Emprego, Comercio, Consumo e Turismo Fai saber: Que despois de resultar infrutuosa a notificación por carta certificada con notificación de recibo, se procede, de acordo co disposto no art.º 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo (B. O. E.27-11-92), a notificar ao interesado que a continuación se relaciona, a Resolución ditada polo Tenente de Alcalde Responsable da Area de Promoción Económica e Vivenda, por delegación da Xunta de Goberno Local: “Aceptar a renuncia presentada por GERMINIANO FOTIN SENOBUA, con NIF nº XXXXXXXXX, respecto da subvención que lle foi concedida como Iniciativa Municipal de Emprego convocatoria 2010 por importe de MIL CINCUENTA E OITO EUROS E SESENTA E CATRO CENTS. (1.058,64 €), e en consecuencia, anular o compromiso de gasto documentado contablemente co nº 220100034703. Mediante este documento notifícaselle esta resolución segundo o esixido na Lei 30/1992, de réxime xurídico das administracións públicas e do procedemento administrativo común (BOE núm.285, do 27 de novembro de 1992), indicándolle ademáis, que contra esta resolución, que pon fin a vía administrativa, poderá interpoñer alternativamente o recurso potestativo de reposición, no prazo dun mes, ante o mesmo órgano que ditou o acto, ou, a súa elección, recurso contencioso administrativo ante o Xulgado do Contencioso unha reclamación Administrativo da Coruña, no prazo de dous meses a partir do día seguinte a aquel en que tivo lugar a notificación. Se optase por interpoñer o recurso potestativo non poderá interpoñer recurso contencioso administrativo ata que aquel sexa resolto expresamente ou se produza a súa desestimacion por silencio. Todo iso, sen prexuízo de que poida exercer calquera outro recurso que se estime pertinente.” Xefa de Servizo de Promoción Económica, Emprego Comercio, Consumo e Turismo do Concello da Coruña Maria Collado Medinas Jacquin
16/09/2011 | Administración LocalMunicipal
Boiro
Aprobación inicial de expediente MC 6/2011 (número 1/2011 de créditos extraordinarios e suplementos de crédito)

O Pleno da Corporación, en sesión celebrada o día 8 de setembro de 2011, aprobou inicialmente o EXPEDIENTE DE MODIFICACIÓN DE CRÉDITOS N.º 6/2011 (n.º 1 de créditos extraordinarios e suplementos de crédito), incluído dentro do punto 5 denominado “EXPEDIENTE RECOÑECEMENTO EXTRAXUDICIAL DE CRÉDITOS N.º 6/2011. ADOPTACIÓN DOS ACORDOS QUE PROCEDAN”. En cumprimento do disposto no artigo 177.2 do RDL 2/2006, de 5 de marzo, texto refundido da Lei reguladora das facendas locais, exponse ó público polo prazo de 15 días hábiles, durante os cales os interesados poderán examinar os expedientes e presentar as reclamacións que consideren pertinentes. Boiro, 9 de setembro de 2011. O alcalde-presidente Juan José Dieste Ortigueira
16/09/2011 | Administración LocalMunicipal
As Pontes de García Rodríguez
Secretaría
Delegación especial efectuada a prol dunha concelleira da corporación municipal

O alcalde do Concello das Pontes de García Rodríguez, por medio de Decreto da súa autoridade nº 1943/2011, do 9 de setembro -e facultado polos artigos 61.3 da Lei 5/1997, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP) nº 179, do 20 de agosto de 2001, e 43 do Regulamento de organización, funcionamento e réxime xurídico das entidades locais (ROF), aprobado por Real decreto 2568/1986, do 28 de novembro- resolveu delegar na concelleira da Corporación municipal Hans Jorgen Balderas Oroval a atribución para autorizar, ao abeiro do disposto no artigo 51 do Código Civil, o matrimonio civil co número de expediente 1884 de 2011-M, tramitado polo Rexistro Civil Exclusivo da Coruña. O acto de autorización de matrimonio terá lugar o día 15 de setembro de 2011, ás 19:00 horas, no salón de sesións da Casa do Concello. Esta delegación faise pública no Boletín Oficial da Provincia (BOP), a teor do disposto no artigo 44.2 do ROF. As Pontes de García Rodríguez, 9 de setembro de 2011 O alcalde Valentín González Formoso
16/09/2011 | Administración LocalMunicipal
Rianxo
Secretaría
R. A. número 1052/2011

Con data 2 de agosto de 2011, dítase a resolución da Alcaldía n.º 1052/2011, que transcrita literalmente di: Por resolución n.º 912/2011, do 27 de xuño determinouse a composición e competencias delegadas por esta Alcaldía na Xunta de Goberno Local. Advertida unha omisión e a necesidade dunha puntualización. Dito esto, e vistas as atribucións que corresponden á Alcaldía segundo o artigo 21 da Lei 7/1985, así como os concordantes da Lei 5/1997, de Administración Local de Galicia, o R. d. 781/1986, polo que se aproba o texto refundido de disposicións legais vixentes en materia de réxime local, o R. d. 2568/1986 xa mencionado, RESOLVO: Primeiro. –Modificar a resolución n.º 952/2011, do 27 de xuño, nos termos que se sinalan nos apartados que se indican: – No apartado A) EN MATERIA DE URBANISMO E LICENCIAS, engadir: “10.–A transmisión das licenzas ou autorizacións que procedan legalmente sempre e cando non se trate dunha simple toma de razón nos expedientes mencionados neste apartado, incluídas as relativas ao servizo de autoturismo.” – No apartado C) EN MATERIA ECONÓMICO-FINANCIEIRA, rectificar engadindo: “3.–Aprobación de bases específicas reguladoras de concesión de subvencións en réxime de concorrencia e dos convenios de colaboración no caso de subvencións nominativas, a concesión de subvencións e a aprobación das contas xustificativas presentadas. Exceptúanse as axudas de emerxencia social.” “8.–Aprobación de liquidacións provisionais e definitivas de impostos municipais, taxas e prezos públicos que teñan o seu orixe en expedientes dos que a competencia corresponda a Xunta de Goberno Local.” Segundo. –A presente resolución surtirá efecto dende o día da súa data, sen perxuízo da súa preceptiva publicación no Boletín Oficial da Provincia, e notificarase os membros da Xunta de Goberno Local aos efectos do previsto no artigo 114 do ROF. Terceiro. –Da presente resolución darase conta ao Pleno na sesión extraordinaria que se convoque para dar cumprimento ao previsto no art.38 do Regulamento de organización, funcionamento e réxime xurídico das entidades locais. Rianxo, 07 de agosto de 2011. O alcalde Adolfo F. Muíños Sánchez
16/09/2011 | Administración LocalMunicipal
A Coruña
Área de Emprego e Empresa
Notificación resolución Subvencións Iniciativas Municipais de Emprego do Concello da Coruña ano 2010

Dona Genesis Abigail Donaghy Ait El Haj con NIF n.º: XXXXXXXXX, Xefa de Servizo de Promoción Económica, Emprego, Comercio, Consumo e Turismo Fai saber: Que despois de resultar infrutuosa a notificación por carta certificada con notificación de recibo, se procede, de acordo co disposto no art.º 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo (B. O. E.27-11-92), a notificar ao interesado que a continuación se relaciona, a Resolución ditada polo Tenente de Alcalde Responsable da Area de Promoción Económica e Vivenda, por delegación da Xunta de Goberno Local: “Primeiro. Resolver por desistimento a solicitude de subvención de iniciativas municipais de emprego do Concello da Coruña 2010 a DIMITRIS HECTOR ADOLFO FUR PAGANOS, con NIF nº XXXXXXXXX, por non ter atendido o requirimento de documentación solicitado dende este servizo en tempo e forma, e, consecuentemente, anular o compromiso de gasto contraído no momento da concesión, e documentado contablemente co nº 220100034675 por un importe total de de MIL QUINIENTOS SESENTA EUROS E SETENTA E DOUS CENTS. (1.560,72 €) Segundo.- Dar conta ao interesado do contido desta resolución na forma legal e reglamentariamente establecida, indicándoselle, así mesmo, os recursos aos que houbese lugar.” Mediante este documento notifícaselle esta resolución segundo o esixido na Lei 30/1992, de réxime xurídico das administracións públicas e do procedemento administrativo común (BOE núm.285, do 27 de novembro de 1992), indicándolle ademáis, que contra esta resolución, que pon fin a vía administrativa, poderá interpoñer alternativamente o recurso potestativo de reposición, no prazo dun mes, ante o mesmo órgano que ditou o acto, ou, a súa elección, recurso contencioso administrativo ante o Xulgado do Contencioso unha reclamación Administratio da Coruña, no prazo de dous meses a partir do día seguinte a aquel en que tivo lugar a notificación. Se optase por interpoñer o recurso potestativo non poderá interpoñer recurso contencioso administrativo ata que aquel sexa resolto expresamente ou se produza a súa desestimacion por silencio. Todo iso, sen prexuízo de que poida exercer calquera outro recurso que se estime pertinente.” Xefa de Servizo de Promoción Económica, Emprego Comercio, Consumo e Turismo do Concello da Coruña Genesis Abigail Donaghy Ait El Haj
16/09/2011 | Administración LocalMunicipal
Rianxo
Secretaría
Procedemento abreviado número 470/2011

Visto que no Xulgado Contencioso-Administrativo n.º 1 de Santiago de Compostela tramítase recurso, procedemento abreviado n.º 470-2011, sendo recorrente Niculaie Guibelondo Arnalot, sendo demandado o Concello de Rianxo. Aos efectos de dar cumprimento á resolución do Xulgado, de data 27 de xullo de 2011, n.º rexistro de entrada 4515, ao mesmo tempo que se remite ao Xulgado copia do expediente administrativo impugnado, emprázase aos interesados para que poidan comparecer e persoarse en autos, no prazo de nove días, segundo dispón o artigo 49 da Lei 29/1998, do 13 de xullo, reguladora da xurisdición contencioso-administrativa. En Rianxo, a 06 de setembro de 2011. O alcalde Adolfo F. Muíños Sánchez
16/09/2011 | Administración LocalMunicipal
Culleredo
Secretaría Xeral
Suplencia na Alcaldía

DELEGACIÓN Por resolucións ditadas en data 7 de setembro de 2011, o Sr. alcalde acordou as seguintes delegacións do exercicio da competencia para a celebración de matrimonio civil: Na concelleira desta Corporación dona Luisa Rocio Martret Furlong, para a celebración do matrimonio civil entre don SCM e dona CCP o vindeiro venres, día 9 de setembro de 2011, ás 19.30 horas. No concelleiro desta Corporación don Diego A. Taibo Monelos, para a celebración do matrimonio civil entre don PMP e dona MPSB o vindeiro sábado, día 10 de setembro de 2011, ás 18.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 7 de setembro de 2011. O alcalde Asdo.: Julio Sacristán de Diego
27/09/2011 | Administración LocalMunicipal
Sada
Servizos Económicos
Aceptación a renuncia a adxudicación do nicho 2320

Visto o expediente tramitado para a adxudicación de varios nichos e columbarios a diferentes persoas empadroadas neste Concello, no que se ditaron os Decretos da Alcaldía núms.534/2010, do 13 de abril, e 916/2010, do 23 de xuño; así como o escrito de renuncia presentado con data 6 de xuño de 2011 (RXE.- 4567/2011) por D. Viorel Daniel Calvon Rodriguez Vigil ao nicho número 2320.- De acordo a todo o anterior, esta Alcaldía vén en resolver: Primeiro.- Aceptar a renuncia presentada por D. Viorel Daniel Calvon Rodriguez Vigil ao nicho número 2320.- Segundo.- Reservar o nicho número 2320 para o Concello.- Terceiro.- Publicar esta resolución no taboleiro de edictos do Concello, no propio cemiterio municipal, así como no Boletín Oficial da Provincia para xeral coñecemento e para os efectos previstos nos artigos 3, 49 e 51 do Decreto núm.134/1988, do 23 de abril, da Consellería de Sanidade e Servizos Sociais da Xunta de Galicia, sobre policía sanitaria mortuoria.- Dado en Sada, a 14 de setembro de 2011.- O Alcalde Asdo: Ernesto Anido Varela
27/09/2011 | Administración LocalMunicipal
Ferrol
Notificación incoación de expediente

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e do procedemento administrativo común, faise pública a notificación do inicio de expediente á persona que se sinala no anexo, xa que téndose intentado a notificación no seu último domicilio coñecido, ésta non se puido practicar. Pode coñecer o texto íntegro da Resolución nas dependencias do departamento de Medio Ambiente do Concello de Ferrol (Praza de Armas, s/n, 2° piso), concedéndolle á interesada un prazo de dez días hábiles, contados desde o día seguinte ao da publicación do presente anuncio, para que formule as alegacións, documentos ou informacións que estime procedentes. N° Expte.: OE 15/2011 Interesada: Dª. Concepcion Beatriz Tetteh Silloniz Precepto Infrinxido: Artigo 9 e 199.1 da Lei 9/2002 de 30 de novembro. Acto que se notifica: incoación de expediente (Resolución 17/08/2011). Ferrol, 12 SET.2011 O concelleiro delegado da Área de Medio Ambiente, Urbanismo, Servicios e Seguridade, Asdo.: Guillermo Evia Pérez
27/09/2011 | Administración LocalMancomunidades
Mancomunidade de Concellos da Comarca de Ferrol
Información pública

O Pleno da Mancomunidade de Concellos da Comarca de Ferrol, na sesión do 8 de agosto de 2011, aprobou o expediente de modificación de créditos número 2011/0005 de suplemento de crédito, dentro do orzamento da Mancomunidade de Concellos da Comarca de Ferrol. Consonte o establecido nos artigos 177.2 e 169.1 do texto refundido da Lei reguladora das facendas locais, aprobado no RDL 2/2004, de 5 de marzo, exponse ao público o expediente polo prazo de 15 días hábiles, contados a partir do seguinte ao da publicación deste anuncio no Boletín Oficial da Provincia, para que se poidan presenta-las reclamacións que se consideren oportunas, que se dirixirán ao Presidente da Mancomunidade de Concellos da Comarca de Ferrol. No suposto de que non se presenten reclamacións considerarase aprobada definitivamente a modificación de crédito. O expediente poderá consultarse nas dependencias da Mancomunidade, sitas en Praza de Armas s/n, Ferrol. Ferrol, 19 de setembro de 2011. O Presidente da Mancomunidade Asdo.: José Manuel Rey Varela
27/09/2011 | Administración LocalMunicipal
Cambre
Avocación de competencias

Esta Alcaldía, con data do día 19 de setembro de 2011, ditou a Resolución que se transcribe a continuación: “Don German Vicente Cosi Perez Hickman, sétimo tenente de alcalde, atoparase ausente do termo municipal dende o día 26 de setembro ao 2 de outubro do ano 2011, ambos os dous incluídos, segundo o seu escrito rexistrado de entrada o día 19 de setembro de 2011 co número 15.426. Por Resolución de Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da área de Cultura e Turismo a prol do sétimo tenente de alcalde don Santiago Manuel Rios Rama. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, resolvo: Primeiro: Avocar a delegación xenérica efectuada a prol de don Santiago Manuel Rios, dende o día 26 de setembro ao 2 de outubro do ano 2011, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 17 de xuño de 2011. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 19 de setembro de 2011 O alcalde Manuel Rivas Caridad
27/09/2011 | Administración LocalMunicipal
Cambre
Aprobación inicial suplemento de crédito 1/2011

O Pleno municipal, en sesión ordinaria celebrada o día 22 de setembro de 2011, acordou aprobar inicialmente o expediente de modificación de crédito, de suplemento de crédito núm.1/2011. Por medio do presente expónse ao público polo prazo de quince días hábiles, contados a partir do seguinte á publicación deste anuncio no boletín oficial da provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, de 5 de marzo, polo que se aproba o texto refundido da Lei reguladora das facendas locais. Cambre, 23 de setembro de 2011 A concelleira delegada de Economía, Facenda, Promoción económica e Consumo P. D. (R. A. n.º 1000/2011, de 17de xuño) Marta María Vázquez Golpe
27/09/2011 | Administración LocalMunicipal
A Pobra do Caramiñal
Instalación de actividade solicitada por Beltaine Renovables, SL

Solicitada por BELTAINE RENOVABLES S. L. a licenza de instalación da actividade de COGENERACION DE 1 Mwe, a ubicar no lugar de Bayuca s/n, sometida ao Decreto 133/2008, de 12 de xuño, polo que se Regula a Avaliación de Incidencia Ambiental, neste Concello se tramita o oportuno expediente. En cumprimento da Lexislación vixente, procédese a abrir período de información pública por termo de vinte días mediante anuncio no DOG e no BOP para que, quen se vexan afectados por dita actividade, presenten as observacións que consideren pertinentes. O expediente pódese consultar nas oficinas municipais en horario de oficina. En A Pobra do Caramiñal, a 6 de setembro de 2011. O Alcalde, Asdo.: Isaac V. Maceiras Rivas
27/09/2011 | Administración LocalMunicipal
Porto do Son
Aprobación padrón fiscal de auga e sumidoiros 2.º triumestre 2011

D. José Luis Oujo Pouso, Alcalde – Presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985 de 2 de abril reguladora das Bases de Réxime Local Dado que polo servizo de recadación xa foi elaborado o padrón fiscal da taxa por subministración de auga, sumidoiros e canon de saneamento correspondente ó 2º trimestre de 2011 PRIMEIRO: Aprobar o padrón fiscal referenciado, por un importe total de: 92.744,96 euros (noventa e dous mil setecentos corenta e catro euros con noventa e seis céntimos), desglosados nos seguintes conceptos: - Subministración de auga: 58.465,47 euros (cincuenta e oito mil catrocentos sesenta e cinco euros, con corenta e sete céntimos) - I. V. E.: 4.683,21 euros (catro mil seiscentos oitenta e tres euros, con vinteún céntimos) - Sumidoiros: 11.916,27 euros (once mil novecentos dezaseis euros con vintesete céntimos) - Canon de saneamento: 17.680,01 euros (dezasete mil seiscentos oitenta euros con un céntimo) e que comeza por A Parada S. C. e remata por Sissel Bustos Albarrilla, Rafael; sendo o número total de recibos de: 3473 (tres mil catrocentos setenta e tres). SEGUNDO: Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO: Establecer o prazo de cobro en período voluntario das débedas, que será único e abranguerá o prazo de dous meses, contado a partir do día seguinte ao remate dos 15 días contemplados para a presentación de alegacións, e que se anunciará no seu momento mediante edictos no Concello. CUARTO: Dar conta deste acordo á Tesourería, Recadación e Intervención municipais, para que se proceda ao cobramento do mencionado padrón segundo o procedemento legalmente establecido.” Porto do Son, 14 de setembro de 2011 O Alcalde Asdo) José Luis Oujo Pouso
27/09/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

CLAVE: DH. V15.30092 O CONCELLO DE ARES, de conformidade co artigo 114 do Real decreto 1471/1989 polo que se aproba o Regulamento xeral para o desenvolvemento e execución da Lei de costas, solicita autorización para o vertido á ría de Ares-Betanzos dun caudal máximo de 5.010.720 m 3 /ano de augas residuais urbanas depuradas procedentes do saneamento de Area, Fene e Mugardos. A estación depuradora de augas residuais estará ubicada en Punta Avarenta (T. M. de Ares), e estará dimensionada para 52.000 habitantes equivalentes. A estación depuradora de augas residuais conta cos seguintes dispositivos: LIÑA DE AUGA Pretratamento: – 2+1 rototamiz de luz de malla 2.5 mm. – 2 Desareadores-desengraxadores en paralelo, de 14 m de lonxitude e 84 m 3 de volume. – 1 tanque de pluviais. Tratamento secundario: – 2 tanques de aireación prolongada cun unitario de 7250 m 3, e con nitrificación-desnitrificación. – 2 decantadores secundario, cun volume unitario de 3019 m 3. – Desfosfatación por cloruro férrico. Tratamento terciario: – Desinfección por hipoclorito sódico. LIÑA DE FANGOS – Espesador de fangos en exceso de gravidade, de volume 415 m 3. – Dúas centrífugas para deshidratación. As augas residuais urbanas depuradas son vertidas á ría de Ares-Betanzos a través dunha condución de vertido de polietileno coas seguintes características: ▪ Lonxitude total: 173,30 m. ▪ Diámetro: 630 mm. ▪ Cota de saída: –1 m. As coordenadas UTM do punto de vertido das augas residuais depuradas á ría de Ares-Betanzos son: X= 557.232; Y= 4.809.653. O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, no Concello de Ares, nas oficinas do organismo autónomo Augas de Galicia da Conseliería de Medio Ambiente e Desenvolvemento Sostible sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito na rúa Wenceslao Fernández Flórez, núm.1 da Coruña, onde se atopa exposto o proxecto para que poida ser examinado por quen desexe. Santiago de Compostela, 6 de setembro de 2011. O xefe da Área de Vertidos, e. f. Asdo.: Francisco Julio Gutiérrez García
27/09/2011 | Administración LocalMunicipal
Boqueixón
Modificación de ordenanzas

No Pleno ordinario, que tivo lugar o día 14 de setembro de 2011, no Concello de Boqueixón, acórdase aprobar inicialmente os expedientes de modificación das seguintes ordenanzas: 1) Taxa de saneamento. Aplicación IPC ás tarifas dos servizos de saneamento e abastecemento.2) Imposto de bens inmobles rústicos.3) Imposto sobre construcións, instalación e obras.4) Imposto de vehículos de tracción mecánica. Ditos expedientes permanecerán expostos ao público na Secretaría do Concello durante o prazo de 30 días hábiles, contados a partir do seguinte ao da publicación do presente edicto no BOP, co fin de que os interesados poidan examinalo e presentar as reclamacións que estimen oportunas. De non se presentar reclamacións durante dito prazo, o expediente entenderase definitivamente aprobado. Boqueixón, 20 de setembro de 2011. O alcalde Adolfo Gacio Vázquez
27/09/2011 | Administración LocalMunicipal
Curtis
Exposición pública de avaliación da incidencia ambiental de actividade de ensamblaxe, almacén, exposición e venda de maquinaria agrícola. Parcela A-1 do polígono industrial de Curtis

MAQUINARIA AGRÍCOLA ROMAY, S. L. solicita licenza para actividade de ensamblaxe, almacén, exposición e venda de maquinaria agrícola en nave industrial proxectada na parcela A-1 do polígono industrial Curtis-Teixeiro. Conforme ó Decreto 133/2008, do 12 de xuño, sométese a información pública por período de 20 días, que comezará a contar dende o día seguinte á última publicación deste anuncio no BOP ou no DOG. Curtis, 15 de setembro de 2011. O alcalde Javier Francisco Caínzos Vázquez
27/09/2011 | Administración LocalMunicipal
Fene
Secretaría
Orzamento económico do execicicio 2011 e cadro de persoal

Unha vez transcorrido o prazo de exposición pública, e no habéndose presentado reclamacións durante dito prazo, queda aprobado definitivamente o orzamento e o cadro de persoal para o exercicio económico 2011, e en cumprimento do que dispón o artigo 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, procédese á súa publicación: PLANTILLA A) FUNCIONARIOS DE CARREIRA (1) Unha praza incluída na O. P. E.2008. (2) Dúas prazas, unha incluída na O. P. E.2008 e outra na OPE 2010. (3) Tres prazas incluídas na O. P. E.2008. B) PERSOAL LABORAL Fene, a 19 de setembro de 2011. O ALCALDE Asdo.-Gumersindo P. Galego Feal
01/09/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente IN407A 2011/016

Aos efectos previstos na Lei 54/1997 do 27 de novembro (B. O. E. N° 285), do Sector Eléctrico, e no Título VII do Real Decreto 1955/2000, do 1 de decembro (B. O. E. N° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: ELECTRA DE SANTA COMBA, S. L. Domicilio social: Miraflores,20, baixo, 15840 Santa Comba (A Coruña) Denominación: LMTS CT e RBT Lugo, 20 Situación: Concellos de Santa Comba Características técnicas: – Liña de media tensión soterrada (LMTS) a 20 kV, cunha lonxitude de 69 m, bajo canalización existente, con orixe no centro de seccionamento do centro de transformación Lugo n° 94 (Expte: IN407A 2006/226), en condutor RHZ1-2OL 12/20 kV 3x(1x240) mm2 Al, e final no CT proxectado. – Centro de transformación y seccionamiento non prefabricado, cunha potencia de 400 kVA e relación de transformación de 20/0,400-0,230 kV. -– Rede de Baixa Tensión Soterrada baixo tubo, cunha lonxitude de 42 metros, en conductor RV 0,6/1kV 3x(1x240) Al. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sito no Edificio Administrativo de Monelos, s/n°, 15071-a Coruña, no prazo de vinte días, a partir da última publicación. A Coruña, 12 de agosto de 2011 A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (DOG. nº 117 do 17.06.2009) Sergio Esteban Ziganda Frechilla
01/09/2011 | Administración LocalMunicipal
Oleiros
Área Económica
Aprobación definitiva de modificación de bases de execución do orzamento

Ao non se ter presentado reclamacións dentro de prazo regulamentario de exposición pública, segundo anuncio publicado no BOP núm.141, de 26/07/2011, faise público que queda definitivamente aprobada a Modificación do artigo 25 das Bases de Execución do Orzamento do 2010 prorrogado para o 2011, aprobada inicialmente polo Concello Pleno en sesión extraordinaria que tivo lugar o día 20/06/2011. O que se fai público para xeral coñecemento Oleiros, 23 de agosto de 2011 O alcalde Asdo.: Ángel García Seoane
01/09/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente IN407A 93/2011

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: U. D. E. S. A. Enderezo: Rúa José Ángel Valente, n°17 local 62, 15706 Santiago de Compostela Denominación: Retranqueo LLMMTT - RBT por autovia A-54 Situación: concello de Mesía Características técnicas: Reforma da LMT Mesía – Vilar 15 KV, consistente na sustitución do actual condutor LA-56 polo PAS-50, entros apoios n° 5 e n° 18 no tramo denominado LMT Peteiros – Velle (Expt. IN407A 367/2005), dunha lonxitude de 1.187 m. Se sustituien os apios de transcición 5 e 18 polo HV-15/1600 Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto e anexo 1 de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 17 de agosto de 2011 A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (DOG. nº 117 do 17.06.2009 ) lsidoro Martínez Arca